Περιεχόμενα

# Βέλτιστο πλάτος στήλης

Προσαρμόστε τα πλάτη των στηλών μεταξύ στηλών με επιλεγμένα κελιά, σύμφωνα με το μήκος της παραγράφου σε κάθε επιλεγμένο κελί. Διευρύνετε τον πίνακα, μέχρι το πλάτος της σελίδας, εάν είναι απαραίτητο.

Προσαρμόστε το πλάτος της στήλης για τις επιλεγμένες στήλες ώστε να ταιριάζει στο περιεχόμενο της στήλης, χωρίς να αλλάξετε το πλάτος του πίνακα ή τις ανεπίλεκτες στήλες.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Πίνακας - Μέγεθος - Βέλτιστο πλάτος στήλης.

Επιλέξτε Μορφή - Στήλες - Βέλτιστο πλάτος.

Επιλέξτε Μορφή - Πίνακας - Βέλτιστο πλάτος στήλης.

#### Από το μενού περιβάλλοντος:

Επιλέξτε Μέγεθος - Βέλτιστο πλάτος στήλης.

Επιλέξτε στήλη, επιλέξτε Βέλτιστο πλάτος.

Διπλοπατήστε στο διαχωριστικό της δεξιάς στήλης στις κεφαλίδες στηλών.

#### Από τη διεπαφή με καρτέλες:

Επιλέξτε Πίνακας - Βελτιστοποίηση μεγέθους - Βέλτιστο πλάτος στήλης.

Στο μενού Πίνακας της καρτέλας Πίνακας, επιλέξτε Βέλτιστο πλάτος στήλης.

Επιλέξτε Διάταξη - Στήλη - Βέλτιστο πλάτος.

Επιλέξτε Αρχική σελίδα - Στήλη - Βέλτιστο πλάτος.

#### Από τις γραμμές εργαλείων:

Βέλτιστο πλάτος στήλης

#### Από την πλευρική στήλη:

Επιλέξτε Ιδιότητες - Πίνακας - Βέλτιστο πλάτος στήλης.

Το Βέλτιστο πλάτος στήλης επιχειρεί να δώσει ένα πλάτος στήλης για τα επιλεγμένα κελιά, έτσι ώστε η μεγαλύτερη παράγραφος σε κάθε κελί να μπορεί, τουλάχιστον, να χωράει ακριβώς σε μία γραμμή, αν και είναι πιθανό και σύνηθες οι στήλες να είναι ευρύτερες από μια ακριβή προσαρμογή.

Η τελική κατανομή των πλατών των στηλών εξαρτάται από διάφορους παράγοντες, όπως το μήκος της παραγράφου των επιλεγμένων κελιών, το αρχικό πλάτος των στηλών με επιλεγμένα κελιά και το εάν ο πίνακας μπορεί να διευρυνθεί. Περιλαμβάνεται επίσης χώρος για οποιαδήποτε οριζόντια γέμιση κελιών, γέμιση παραγράφου και εσοχές παραγράφου. Το πλάτος του πίνακα δεν μειώνεται ποτέ και οι ανεπίλεκτες στήλες δεν αλλάζουν.

Ο ακόλουθος κατάλογος υποδεικνύει πώς κατανέμονται τα πλάτη στηλών για τα επιλεγμένα κελιά. Εάν το πρώτο βήμα καταφέρει να κατανείμει τα πλάτη στηλών για τα επιλεγμένα κελιά, έτσι ώστε όλες οι παράγραφοι στο κελί να βρίσκονται σε μία γραμμή, τότε η διαδικασία σταματά, διαφορετικά επιχειρείται το δεύτερο βήμα, εάν είναι δυνατόν. Το τρίτο βήμα περιγράφει πώς κατανέμονται τα πλάτη των στηλών όταν δεν είναι δυνατό να χωρέσουν όλα τα επιλεγμένα κελιά μετά το δεύτερο βήμα.

1. Κατανείμετε τα πλάτη των στηλών αναλογικά σύμφωνα με τη μεγαλύτερη παράγραφο σε κάθε κελί, αλλά παραμένοντας εντός του συνολικού πλάτους στήλης για την επιλογή των κελιών.

2. Εάν ορισμένα κελιά δεν μπορούν να χωρέσουν ακριβώς στο συνολικό πλάτος της επιλογής και ο πίνακας μπορεί να επεκταθεί (μέχρι το πλάτος της σελίδας), τότε αναπτύξτε το πλάτος του πίνακα μέχρι να χωρέσουν ακριβώς όλα τα κελιά.

3. Εάν το πλάτος του πίνακα βρίσκεται στο περιθώριο της σελίδας και περισσότερα από ένα επιλεγμένα κελιά δεν ταιριάζουν ακριβώς, τότε δώστε όσο το δυνατόν περισσότερο πλάτος στο πρώτο κελί που δεν μπορεί να χωρέσει ακριβώς και ίσο (μικρότερο) πλάτος στήλης στα άλλα κελιά που δεν μπορούν να ταιριάξουν.

Το βήμα 1 είναι συχνά επαρκές για πίνακες των οποίων τα κελιά είναι κυρίως σύντομες παράγραφοι, ενώ το Βήμα 3 είναι συνήθως απαραίτητο εάν έχουν επιλεγεί πολλές στήλες ή σειρές, ή/και επιλεγμένα κελιά που έχουν μεγαλύτερες παραγράφους.

## Προσθήκη

Ορίζει το πρόσθετο διάστημα μεταξύ της μεγαλύτερης καταχώρισης σε μια στήλη και των κάθετων περιγραμμάτων της στήλης.

## Προεπιλεγμένη τιμή

Ορίζει το βέλτιστο πλάτος στήλης προκειμένου να εμφανιστεί ολόκληρο το περιεχόμενο της στήλης. Η πρόσθετη απόσταση για το βέλτιστο πλάτος στήλης έχει προκαθοριστεί στα 2 mm.

Το Βέλτιστο πλάτος στήλης επιχειρεί να δώσει ένα πλάτος στήλης για τις επιλεγμένες στήλες, έτσι ώστε η μεγαλύτερη παράγραφος σε κάθε στήλη να μπορεί, τουλάχιστον, να χωράει ακριβώς σε μία γραμμή, αν και είναι πιθανό και σύνηθες οι στήλες να είναι ευρύτερες από μια ακριβή προσαρμογή.

Η τελική κατανομή των πλατών στηλών εξαρτάται από διάφορους παράγοντες, όπως το μήκος της παραγράφου και το αρχικό πλάτος των επιλεγμένων στηλών. Περιλαμβάνεται επίσης χώρος για οποιαδήποτε οριζόντια γέμιση κελιών, γέμιση παραγράφου και εσοχές παραγράφου. Το πλάτος του πίνακα δεν μειώνεται ποτέ και οι ανεπίλεκτες στήλες δεν αλλάζουν.

Η επιλογή κατανέμει τα πλάτη στηλών αναλογικά σύμφωνα με τη μεγαλύτερη παράγραφο σε κάθε στήλη, αλλά παραμένουν εντός του συνολικού πλάτους στηλών για τις επιλεγμένες στήλες. Όταν οι επιλεγμένες στήλες δεν μπορούν να χωρέσουν ακριβώς, τότε η πρώτη στήλη που δεν μπορεί να προσαρμοστεί ακριβώς παίρνει όσο το δυνατόν μεγαλύτερο πλάτος, ενώ τυχόν πρόσθετες στήλες που δεν μπορούν να χωρέσουν ακριβώς λαμβάνουν μικρότερο πλάτος στήλης, το οποίο είναι ίσο για καθεμία από αυτές τις πρόσθετες στήλες.

Σχετικά θέματα

Βελτιστοποίηση μεγέθους

Μέγεθος

Αλλαγή μεγέθους γραμμών και στηλών σε πίνακα κειμένου