Περιεχόμενα

# Ψηφιακές υπογραφές

Προσθέτει και αφαιρεί ψηφιακές υπογραφές από και προς το έγγραφό σας. Μπορείτε επίσης να χρησιμοποιήσετε το διάλογο για να δείτε τα πιστοποιητικά.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Αρχείο - Ψηφιακές υπογραφές - Ψηφιακές υπογραφές.

Επιλέξτε την καρτέλα Αρχείο - Ιδιότητες - Γενικά, πατήστε το πλήκτρο Ψηφιακές υπογραφές.

Επιλέξτε Εργαλεία - Μακροεντολές - Ψηφιακή υπογραφή.

#### Από τη διεπαφή με καρτέλες:

Επιλέξτε Αρχείο - Ψηφιακές υπογραφές.

#### Από τις γραμμές εργαλείων:

Ψηφιακή υπογραφή

#### Από τη γραμμή κατάστασης:

Pat;hste στο πεδίο Υπογραφή στη γραμμή Κατάσταση.

Περί ψηφιακών υπογραφών

Πρέπει να αποθηκεύσετε ένα αρχείο για να μπορέσετε να εφαρμόσετε ψηφιακή υπογραφή στο αρχείο.

Πρέπει να αποθηκεύσετε ένα αρχείο σε μορφή OpenDocument ή OOXML ή να εξαγάγετε σε PDF για να μπορέσετε να εφαρμόσετε μια ψηφιακή υπογραφή X509 στο αρχείο. Πρέπει να αποθηκεύσετε ένα αρχείο σε μορφή OpenDocument και να έχετε εγκαταστήσει το GnuPG στο σύστημά σας για να μπορέσετε να εφαρμόσετε μια ψηφιακή υπογραφή OpenPGP στο αρχείο.

Η υπογραφή θα είναι υπογραφή XAdES για ODF και OOXML, υπογραφή PAdES για PDF.

## Λίστα

Εμφανίζει σε λίστα τις ψηφιακές υπογραφές για το τρέχον έγγραφο.

Το υπογεγραμμένο εικονίδιο υποδεικνύει μία έγκυρη ψηφιακή υπογραφή, ενώ το εικονίδιο του θαυμαστικού υποδεικνύει μία άκυρη ψηφιακή υπογραφή.

Δείτε ακόμα τοΨηφιακές υπογραφές.

## Προβολή πιστοποιητικού

Ανοίγει το διάλογο Προβολή πιστοποιητικού.

## Υπογραφή εγγράφων

Ανοίγει το διάλογο Επιλογή πιστοποιητικού.

## Διαγραφή

Αφαιρεί την επιλεγμένη υπογραφή από τον κατάλογο. Αφαιρεί, επίσης, όλες τις επόμενες υπογραφές, στην περίπτωση των PDF.

## Έναρξη διαχειριστή πιστοποιητικών

Ανοίγει την εγκατεστημένη διαχείριση πιστοποιητικών του συστήματός σας.

Στο macOS, ο προεπιλεγμένος διαχειριστής πιστοποιητικών είναι η Πρόσβαση στην αλυσίδα κλειδιού.

Σε συστήματα Windows, η προεπιλεγμένη διαχείριση πιστοποιητικών είναι το Certmgr.msc, ένα συμπληρωματικό πρόγραμμα της κονσόλας διαχείρισης της Microsoft που χρησιμοποιεί το Certmgr.exe και δεν διαχειρίζεται τα πιστοποιητικά OpenPGP. Για να διαχειριστείτε τα πιστοποιητικά X509 και OpenPGP, εγκαταστήστε το εργαλείο gpg4win.

Σχετικά θέματα

Εφαρμογή ψηφιακών υπογραφών